NaiveNeuron/SloPal huggingface dataset:
Krajkovič, Mikuláš, poslanec NR SR (2014-09-19):
Ďakujem pekne za slovo. Vážená pani predsedajúca, vážený pán minister, kolegyne, kolegovia, dovoľte mi, aby som predniesol spoločnú správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohodou, ktorá zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej. Návrh pridelil predseda Národnej rady Slovenskej republiky svojím rozhodnutím č. 1150 z 25. augusta 2014 na prerokovanie Výboru Národnej rady Slovenskej republiky pre európske záležitosti, Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky. Výbor Národnej rady pre európske záležitosti uznesením z 8. septembra 2014 č. 126, Ústavnoprávny výbor Národnej rady Slovenskej republiky uznesením z 2. septembra 2014 č. 467 a Zahraničný výbor Národnej rady Slovenskej republiky uznesením zo 4. septembra 2014 č. 102 odporúčajú Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s dohodou a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade vysloviť súhlas s dohodou podľa čl. 86 písm. d) Ústavy Slovenskej republiky a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady o prerokovaní návrhu na vyslovenie súhlasu s dohodou, je to tlač 1128, bola schválená uznesením Zahraničného výboru Národnej rady Slovenskej republiky č. 113 z 9. septembra 2014. Týmto uznesením ma výbor poveril plniť úlohy spoločného spravodajcu. Toľko, prosím, pani predsedajúca, spoločná správa, otvorte rozpravu.
Číž, Miroslav, podpredseda NR SR (2015-05-21):
Faktické poznámky páni poslanci Martvoň, Kvasnička, Jurinová a Viskupič. Uzatváram možnosť prihlásiť sa s faktickou poznámkou. Slovo má pán poslanec Martvoň.
Bugár, Béla, podpredseda NR SR (2019-10-16):
Nech sa páči, prezentujme sa a hlasujme. (Hlasovanie.) Prítomných 138, za 102, proti 2, zdržalo sa 34 poslancov. Konštatujem, že tieto body zo spoločnej správy sme schválili. Ďalej.
Laššáková, Jana, podpredsedníčka NR SR (2012-10-29):
Pán poslanec Matovič, nech sa páči.
Mezenská, Helena, poslankyňa NR SR (2013-05-29):
Ja si dovolím rovnako predniesť svoj postoj k tomuto zákonu, aj keď by si to možno zaslúžilo príspevok v rozprave, ale myslím si, že sa mi to podarí zhrnúť vo faktickej pripomienke. Ja rovnako ako kolegovia či už pán poslanec Novotný alebo Bastrnák považujem tento zákon za prospešný a opodstatnený pre solidarizačné prvky a pre solidárny prístup, ktorý je v tomto zákone evidentný. Naozaj si myslím, že v súčasnom sociálnom, ekonomickom postavení mnohých nízkopríjmových rodín, a za také najrizikovejšie považujem práve rodiny dôchodcov alebo aj rodiny, v ktorých žijú osamelé matky s niekoľkými deťmi, vidím to ako podporný prostriedok, prospešný prostriedok, pretože ja reálne poznám konkrétnych ľudí, ktorí riešia vážnu dilemu, či skôr zaplatiť služby spojené s bývaním alebo si zabezpečiť potravu, prípadne iné existenčné potreby alebo zdravie. Takže si myslím, že mal by byť takýto zákon schválený, mali by sme do tohto ochranného limitu zahrnúť ľudí, ktorí naozaj sú zdravotne takýmto spôsobom ohrození. Neviem, či s týmto zákonom sa spája aj nejaká konkrétnejšia štúdia a analýza, pretože podľa určeného rozsahu dotknutých skupín, ktoré sa v dôvodovej správe spomínajú, mám taký pocit, že by do tohto ochranného limitu mohla spadnúť možno polovička obyvateľstva Slovenska. Takže ak k tomuto môžete ešte také to krátke doplnenie uviesť, bola by som vám vďačná, ale každopádne ja tento zákon podporujem.
Karahuta, Jaroslav, poslanec NR SR (2021-07-01):
Ďakujem pekne za slovo. Pán poslanec Takáč, my nieže nemáme nejaký priemysel. My nemáme žiadny spracovateľský priemysel. To znemená, že my sme čistý exportéri tak u pšenice, takisto u lesov. Rozdiel je v tom, že pšenica rastie niekoľko mesiacov a lesy desiatky rokov a v podstate robíme tú istú hnusnú devastačnú činnosť. Vyvážame to najcennejšie, čo máme, tú surovinu a neprinášame a nakupujeme z nich hotové výrobky, čiže je to aj environmentálny aj ekonomický nezmysel. A teraz ja sa chcem dotknúť jednej veci. Pán Mičovský mal také vyjadrenie a ja s ním súhlasím, že lesy nemajú byť bankou pre spoločnosť, ale poisťovňou pre zdravú budúcnosť. Lenže do poisťovne sa platia vklady, poistné vklady. Pýtam sa, od roku 2014 do dnešného dňa sa riadime programom rozvoja vidieka 2014 – 2020, ktoré boli schválené v roku 2014 a platil do roku 2015. Koľko sme do tej poisťovne nainvestovali peňazí od roku 2015? Asi nič. My sme ťahali z tejto poisťovne peniaze, preto je treba spraviť zásadnú zmenu. Ja nehovorím, že všetko je správne, ja verím tomu, že pán minister Budaj, tak ako povedal na Bôriku, že svoje slovo dodrží, to znamená, že spraví revíziu národných parkov, ktoré sú až na dva národné parky z roku 2002 z obdobia pred rokom ´89, lebo národné parky mali byť oblasti s prirodzenými biotopmi a nie lesné škôlky. A druhá vec, druhá vec, že, že prebehnú tie odborné diskusie a že, tak ako bolo dohodnuté na koaličnej rade, že bude dvojtýždňové medzirezortné pripomienkové konanie, ktoré sa líši od štandardného o jeden týždeň, že bude kratšie. Verím tomu, že tak to bude. Ale musíme sa na to pozerať trošku ináč. Príjmy z vidieka nie sú o veľkosti ťažby, ale sú o tom, ako využívame to prostredie a národné... (Vystúpenie prerušené časomerom.)
Danko, Andrej, predseda NR SR (2016-11-22):
Ďakujem poverenému členovi mandátového a imunitného výboru za podanie informácie. Otváram rozpravu o tomtom bode programu. Pýtam sa, či sa chce niekto prihlásiť do rozpravy ústne. Ďakujem, nie. Vyhlasujem rozpravu za skončenú. Pán poslanec Senko predniesol návrh uznesenia Národnej rady. Dávam o tomtom návrhu uznesenia hlasovať. Prezentujme sa a hlasujme. (Hlasovanie.) Ďakujem. Prítomných 135 poslancov, za 134, zdržal sa 1. Konštatujem, že sme schválili uznesenie o nastúpení náhradníkov na zaniknutý a neuplatňovaný mandát poslancov Národnej rady. Teraz prosím pani Zuzanu Zimenovú a pána Ladislava Andreánskeho, aby sa dostavili do rokovacej sály. (Príchod poslancov do rokovacej sály.) Pristúpime k sľubu poslancov . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Prosím pani Zuzanu Zimenovú a pána Ladislava Andreánskeho, aby postupne pristúpili pred rečnícke miesto a zložili Ústavou Slovenskej republiky predpísaný sľubu. Prosím teraz podpredsedu Národnej rady Bélu Bugára, aby prečítal text sľubu. Zároveň prosím prítomných, aby počas skladania sľubu stáli.
Blanár, Juraj, podpredseda NR SR (2022-03-24):
Pán navrhovateľ Valášek s faktickou poznámkou.
Chren, Martin, poslanec NR SR (2014-12-04):
Ďakujem veľmi pekne. Štefan, my, samozrejme, v mnohom si aj rozumieme, ale v mnohom máme úplne zásadne odlišné názory. A toto je jeden z tých prípadov. Vieš, my dnes žijeme v modernom svete. Ten moderný svet priniesol úžasné veci ľudstvu. Dnes žijeme oveľa dlhšie, oveľa zdravšie. Úplne bežný človek má dnes oveľa vyššiu životnú úroveň ako pred tristo rokmi nejaký francúzsky kráľ, už len vďaka tomu, že má napríklad denne priamy prístup k liekom a teplej vode. Na druhej strane ten moderný svet so sebou prináša aj množstvo neduhov. Neduhov, ktoré sú skutočným nepriateľom rodiny. Lebo nepriateľom rodiny nie sú registrované partnerstvá, ale alkohol, hazard. A mnohé takéto neduhy, ktoré rodiny rozbíjajú a nútia často ľudí žiť v manželstvách, v ktorých trpia a trápia sa. Ničia deti, ničia životy. A častokrát dokonca doženú jedného z tých partnerov až k takým činom, ako je samovražda, čo určite neschvaľuješ. A takéto opatrenia ako predmanželské zmluvy vytvárajú aj určitú formu ochrany pre takýchto ľudí, ktorí sa nie vlastným pričinením a nie preto, že by vopred chladne kalkulovali a chceli, ocitnú v situácii, kde nejaký neduh modernej doby, a nielen modernej, alkoholizmus bol mimochodom na Slovensku prítomný aj dlho v histórii, rozvráti ich rodinu. Čiže myslím, že, naopak, by si mal podporiť tento návrh, ak ti záleží na naozajstnom šťastí. A ešte jednu dobrú vec si dovolím povedať, že manželstvo dnes už nie je len konfesná záležitosť, je aj svetskou záležitosťou. A tak ako je prízemné robiť z duchovných vecí predmet svetskej politiky, myslím si, že je nesprávne hľadať nejaké konfesné dôvody ako zámienku na odmietnutie zákonov, ktoré slúžia všetkým, aj tým, ktorí nie sú príslušníkmi nejakej viery.
Grendel, Gábor, podpredseda NR SR (2021-05-03):
Pán poslanec Svrček.
Hrnčiar, Andrej, podpredseda NR SR (2017-12-06):
Reakcia na faktické, pán poslanec Jurzyca.
Pellegrini, Peter, predseda NR SR (2015-11-12):
Ďakujem pekne. Ďalšiu otázku položil opäť pán poslanec Zajac, adresoval ju ministrovi spravodlivosti Slovenskej republiky pánovi Tomášovi Borecovi a znie: „Pán minister, koncom septembra ste verejnosti oznámili, že v prípade exposlanca Vladimíra Jánoša nepodáte na Najvyšší súd dovolanie, o ktoré vás žiadala Generálna prokuratúra, ktorá chcela zvrátiť marcové rozhodnutie Krajského súdu v Trenčíne, ktorý Jánoša ponechal vďaka kaucii na slobode. Trváte na tom, že ak sa človek obvinený z domáceho násilia a podozrivý z prebaľovania nelegálnych peňazí od pána Čičmanca do alobalu, nie je to dostatočný dôvod, aby ho vzal súd do väzby?“ Nech sa páči.
Figeľ, Ján, podpredseda NR SR (2014-01-28):
Ďakujem pekne, nech sa páči zaujať miesto pre navrhovateľov. Otváram rozpravu, do ktorej som dostal písomne prihlášku od dvoch poslancov, a to je pán Kolesík za stranu SMER – SD, teda za klub a potom Alojz Hlina. Takže nech sa páči, pán Andrej Kolesík.
Ďurovčík, Emil, poslanec NR SR (2017-10-11):
Vážený pán predsedajúci, v rozprave vystúpili traja poslanci, a to pán poslanec Dostál, pán poslanec Krajniak a pán poslanec Jurzyca, pričom nebol podaný žiadny pozmeňujúci návrh. Pán predsedajúci, budeme hlasovať o bodoch zo spoločnej správy 1 až 12 a 15 až 32 s odporúčaním gestorského výboru schváliť.
J. Brocka, poslanec: (2004-09-22):
Predseda Národnej rady pridelil tento materiál na rokovanie výboru pre verejnú správu, výboru pre pôdohospodárstvo, výboru pre hospodárstvo, privatizáciu a podnikanie a výboru pre sociálne veci a bývanie. Tento výbor zároveň určil aj ako gestorský. Správu výbory prerokovali a odporúčali vziať na vedomie. Na návrh výboru pre verejnú správu Národná rada sa uznesením v júni rozhodla prerokovať tento materiál opätovne na septembrovej schôdzi. Gestorský výbor, výbor pre sociálne veci a bývanie, na základe uznesení výborov k tejto správe odporúča Národnej rade, aby ju zobrala na vedomie. Vážený pán podpredseda, môžete otvoriť rozpravu.
Pellegrini, Peter, predseda NR SR (2015-06-17):
Ďakujem pekne, pán poslanec. Na vaše vystúpenie nie sú žiadne faktické poznámky. Ešte predtým, ako vyhlásim obednú prestávku, ak sú ešte tu, tak privítam na balkóne v rokovacej sále žiakov zo Základnej školy z Ivanky pri Dunaji. (Potlesk.) Vyhlasujem obedňajšiu prestávku. Budeme pokračovať o 14.00 hodine v rozprave o tomto návrhu zákona. (Prerušenie rokovania o 12.00 hodine.) (Pokračovanie rokovania o 14.00 hodine.)
Lipšic, Daniel, poslanec NR SR (2014-06-03):
Ďakujem. Predstaviť tento ústavný zákon, ktorý zo strany SMER-u bol predložený čisto účelovo kvôli prezidentským voľbám, a to všetci vieme, ako prejav neuveriteľnej odvahy, to je naozaj veľmi svojské hodnotenie, pán predseda, veľmi svojské hodnotenie. Vy ste spomínali, že, lebo odvaha je o niečom inom, nie o špekulovaní k prezidentským voľbám. Hovorím to s vážnosťou aj preto, že viem, ako SMER hlasoval doteraz a vy osobne, pán predseda, tiež proti definícii manželstva v ústave a proti previerkam sudcov. Vždy a konzistentne. Ale každý môže zmeniť názor, to je O. K., len potom to vydávať za prejav neuveriteľnej odvahy, považujem za veľmi zvláštne tvrdenie. Previerky áno, hovorili ste o prokuratúre. Prokurátori, teda aspoň časť prokurátorov, nie všetci, ale podliehajú klasickým previerkam NBÚ, ktoré vy odmietate, a chcete, aby previerky robil uzavretý systém bez jasných pravidiel, to je problém. Lebo pri previerkach, ktoré robí NBÚ, proste je nejaký štandardný režim stanovený zákonom, bezpečnostný pohovor, polygraf, a tam sa ukáže, či informácie získané o tej osobe sú alebo nie sú relevantné. Teraz kto bude tie relevancie posudzovať, keď to dotknutá osoba poprie, informáciou nezistené? Súdna rada? Hlasovaním? Podľa čoho, sympatií? Vy nemáte kritériá a proces, to je problém, nie previerky sú problém, ktoré ste doteraz vždy odmietali, to je problém hlavný a budem o tom hovoriť vo svojom vystúpení. Ale poprosím vás, ak môžem, nenazývajte predloženie tohto návrhu ústavného zákona ako prejav odvahy, lebo to je prejav čohosi úplne opačného.
Galek, Karol, poslanec NR SR (2018-02-08):
Ďakujem pekne. Ja by som na záver tejto rozpravy chcel ešte raz pripomenúť, že tento zákon nie je namierený ani proti baniam, ani proti baníkom, ale proti systému podpory, akým dnes prebieha práve to dotovanie elektriny vyrobenej z domáceho uhlia. Takisto by som chcel podotknúť, že nemám a ani ako strana SaS nemáme nič proti tomu, ak sa dohodnú bane so Slovenskými elektrárňami alebo iným odberateľom na odbyte tohto uhlia, ale na trhovom princípe. Samozrejme, toto všetko za podmienky, že budú dodržané všetky povoľovacie procesy a predpisy, ktoré k tomu náležia. Chcel by som vás teda ešte raz podporiť, ešte raz požiadať o podporu tohto zákona, vďaka ktorému ušetríme všetkým spotrebiteľom elektriny na Slovensku každoročne 98 mil. eur, čo na priemernú domácnosť vychádza zhruba na tých 13 eur, napomôžeme k zlepšeniu stavu životného prostredia na Hornej Nitre a takisto konečne otvoríme tú alobalovú klie-, alobalovú klietku, ktorú si z tohto regiónu urobil Robert Fico. Ďakujem.
Kollár, Boris, predseda NR SR (2021-11-09):
Ďakujem. Evidujem sedem faktických poznámok. S prvou pán poslanec Jarjabek. Nech sa páči.
Lajčák, Miroslav, podpredseda vlády a minister zahraničných vecí a európskych záležitostí SR (2013-02-07):
Vážená pani podpredsedníčka, myslím, že na túto otázku som pred chvíľou odpovedal, takže už necítim potrebu niečo k tomu doplniť.
Číž, Miroslav, podpredseda NR SR (2015-07-01):
S reakciou pani poslankyňa Vášáryová má slovo.
Kvorka, Ján, poslanec NR SR (2018-03-14):
Pán predsedajúci, teraz dajte hlasovať o tom, že prerokovaný vládny návrh zákona prerokujeme v treťom čítaní ihneď.
Hraško, Igor, poslanec NR SR (2015-11-10):
Ďakujem pekne za slovo. Pán predseda, žiadam zaradiť bod programu s názvom správa predsedu vlády o kompetentnosti svojich ministrov. Je totižto pochybnosť o ich kompetencii, nakoľko napríklad minister Počiatek si v súčasnosti potrebuje nechať radiť za 17 mil., teda za 110 eur na hodinu, pri čerpaní eurofondov. Potom minister Žiga, ktorého ministerstvo schvaľuje posudzovanie EIA pri rekonštrukciách napríklad ciest I. triedy, kde odsúhlasuje zrýchlenie odvodu dažďovej vody a následne potom musí zavádzať protipovodňové opatrenia. Ďalej nie je schopný ani dohliadať na dodržiavanie zákona o lesoch a vyvodzovanie represívnych opatrení pri ich ochrane. Ďalej minister Kaliňák nebol za takmer osem rokov schopný predložiť koncepciu vnútornej bezpečnosti Slovenskej republiky, ale teraz chce chrániť Slovensko pieskovým plotom. Ďalej minister Jahnátek nie je schopný odkontrolovať dodržiavanie zákona o ochrane pôdy a tá sa eróziou splavuje preč. Potom, samozrejme, výpočet by bol dlhý, preto očakávam takúto správu.
Dubéci, Martin, poslanec NR SR (2024-02-01):
Dobrý deň, pán predsedajúci, ja mám procedurálny návrh prerušiť rokovanie o tlači 106 a začať rokovať o tlači 138 v nadväznosti 139, to je ten zákon o cenách. Totiž ja som pozorne počúval hodinu otázok, je to veľmi obohacujúce a teda pán minister práce nás informoval o tom, že má informácie o tom, že chleba bude drahší, cukrári a pekári žiadajú, aby sme ihneď rokovali o zákone o cenách. Dokonca som videl aj pléne teda prikyvovanie vládnych poslancov, tak keby sme mohli chvíľku možno, chleba je drahý, je dosť vážna vec. Takže či by sme mohli, mohli prerušiť rokovanie o tomto bode a keby pán Gašpar to povolil a prešli by sme na zákon o cenách.
A. Belousovová, podpredsedníčka NR SR: (2009-02-10):
Otváram všeobecnú rozpravu.
Hrnčiar, Andrej, podpredseda NR SR (2017-03-28):
Nech sa páči, pán poslanec Budaj.
Hrušovský, Pavol, podpredseda NR SR (2010-10-14):
Ďakujem, pán minister, za uvedenie návrhu. Poprosím teraz pána poslanca Fronca, aby z poverenia výboru Národnej rade predniesol stanovisko výboru k predloženému vládnemu návrhu zákona. Nech sa páči.
Laurenčík, Milan, podpredseda NR SR (2021-02-03):
Pán poslanec Miroslav Urban má ďalšiu faktickú poznámku, nech sa páči.
Paška, Pavol, predseda NR SR (2013-02-06):
Ďakujem pekne, pán poslanec. Poprosím pána poslanca Přidala, ktorý je spravodajcom, určený gestorským výborom pre hospodárske záležitosti, aby podal informáciu.
Šipoš, Michal, poslanec NR SR (2024-01-17):
Ďakujem pekne za slovo. Taktiež chcem poďakovať pani poslankyni Stohlovej za jej prejav, za rozpravu, zaujímavý pohľad a aj v rámci jej oblasti, ktorej sa venuje. Ja sa chcem povenovať, to, čo sa udialo v Európskom parlamente, chcem aj touto cestou poďakovať viac ako 496 poslancom Európskeho parlamentu, ktorí odsúdili Ficove plány, plány tejto vlády na zmenu Trestného zákona, a len 70 poslancov to neodsúdilo. Čiže to číslo 496 poslancov Európskeho parlamentu, ktorí sledujú tú situáciu, ktorá sa deje na Slovensku, je veľmi silný signál, pevne verím, že aj pre poslancov, niektorých poslancov z vládnej koalície, ktorí si možno ešte stále neuvedomujú, o čo sa tu hrá. Jasné, odsúdení, a resp. obžalovaní poslanci, ich komplici, to najužšie jadro SMER-u, HLAS-u, tí to potrebujú pretlačiť za každú cenu. Ale ja chcem stále veriť, že medzi poslancami vládnej koalície sa nájdu aj slušní poslanci, slušné poslankyne, ktorí musia vidieť to gesto, ktoré nám prichádza, prichádzajú povedať európski poslanci z celej demokratickej Európskej únie, ktorej sme súčasťou. Verím, že aj to, čo hovoríte, že vyjadrujete a stotožňujete sa s hodnotami Európskej únie, že toto neprehliadnete. Prosím tých slušných poslancov, ktorí sú vo vládnej koalícii, čítajte, pozerajte, všímajte si, čo o nás hovorí civilizovaný svet. Nenechajte sa vztia... vtiahnuť do teh... do tohto, do tejto špinavej hry. Ďakujem veľmi pekne.
Pčolinský, Peter, podpredseda NR SR (2022-12-05):
Ďakujem. S reakciou na faktické pán poslanec Mazurek.
Laššáková, Jana, podpredsedníčka NR SR (2015-10-06):
Na vystúpenie pána poslanca nie sú faktické poznámky. Pán poslanec bol jediný prihlásený do rozpravy, takže vyhlasujem rozpravu za skončenú. Pán predseda, chcete sa vyjadriť k rozprave? Nie. Pán spravodajca tiež nie. Prerušujem rokovanie o tomto bode programu. Ďakujem pekne vám, pán predseda. A budeme pokračovať ďalej Správou Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za prvý polrok 2015 . Správa má parlamentnú tlač 1636. Dávam slovo poverenému členovi tohto výboru poslancovi Martinovi Fedorovi a poprosím ho uviesť správu. Nech sa páči, máte slovo.
V. Veteška, podpredseda NR SR: (2004-06-30):
K. Ondriaš, poslanec: Ďakujem za slovo. Pán poslanec Banáš, ja by som pripomenul názor komunistickej strany na vojnu v Iraku, že o čo tam ide. Irak má druhé najväčšie zásoby ropy na svete. Pred dvomi rokmi Rusko, Čína, Francúzsko mali nakontrahované obchody s ropou za desiatky miliárd dolárov. Spojené štáty mali nakontrahované nulu a to bol hlavný dôvod vojenskej intervencie do Iraku, rozdeliť si korisť. Pán poslanec Banáš, všetko čo ste tu hovorili, ja sa ospravedlňujem za výraz, ale pokladám za rozprávky starej matere. Tam ide len a len o druhé najväčšie zásoby ropy na svete, o ktoré by Spojené štáty prišli, keby nezasiahli vojensky v Iraku. Ďakujem za slovo.
Kollár, Boris, predseda NR SR (2023-03-28):
Prerušujem teraz schôdzu. Nevyhnutnú... na poradu klubov. Dáme si to na dva... jedenásť... 11.30 hod. Do 11.30 hod. prerušujem schôdzu. (Prestávka.)
Paška, Pavol, poslanec NR SR (2011-11-29):
Ďakujem pekne. Pán kolega Poliačik, no nielen Národná rada, ale aj Slováci si už užili tých vašich dlhodobých riešení. Ja navrhujem: Zostaňme len my pekne na Slovensku pri tých krátkodobých, ale účinných, ktoré pomôžu ľuďom na Slovensku žiť kľudný život bez týchto vašich geniálnych riešení. Ďakujem. (Potlesk.)
Kažimír, Peter, podpredseda vlády a minister financií SR (2015-06-30):
Ďakujem, pán predsedajúci. Cieľom návrhu zákona je zabezpečiť legislatívne prostredie pre zriadenie registra právnických osôb, podnikateľov a orgánov verejnej moci ako jedného zo základných registrov verejnej správy. Register právnických osôb je definovaný v Národnej koncepcii informatizácie verejnej správy schválenej uznesením vlády Slovenskej republiky ešte v roku 2008. Na jeho základe bola vypracovaná štúdia realizovateľnosti registra právnických osôb ako súčasť Operačného programu Informatizácia spoločnosti. Návrhom zákona sa zriaďuje predmetný register a upravujú sa súvisiace právne vzťahy. Register právnických osôb, podnikateľov a orgánov verejnej moci má poskytovať platné údaje umožňujúce jednoznačnú identifikáciu všetkých právnických osôb orgánov verejnej moci a podnikateľov evidovaných v zdrojových registroch. Register právnických osôb bude primárne slúžiť na komunikáciu medzi subjektmi verejnej správy, čiže ako zákonom uznaný jediný, naozaj jediný zdroj identifikačných, adresných a administratívnych údajov s garantovaným obsahom. Pôjde o ekvivalent zákonom stanovených prvotných dokladov pochádzajúcich zo zdrojových registrov, ako sú obchodný register, živnostenský register, register organizácií s medzinárodným prvkom, register nadácií a podobne. Register právnických osôb umožní identifikáciu každej právnickej osoby a podnikateľa, ktorí prichádzajú do styku s verejnou správou. Právne subjekty evidované v registri právnických osôb budú jednoznačne identifikované prostredníctvom identifikátora. V súčasnosti sú zdrojové registre budované ako izolované informačné systémy. Niektoré centrálne registre sú vedené manuálne. Navrhuje sa jednotná úprava registra právnických osôb spôsobom, pri ktorom sa nezasahuje do kompetencií jednotlivých zdrojových registrov. Zároveň sa inštitucionalizuje evidencia, ktorá umožňuje na jednom mieste získať pre potreby výkonu verejnej moci relevantné údaje o zapísaných subjektoch. Výsledný stav zruší duplicitu poskytovania údajov, keďže tieto budú čerpané len z registra právnických osôb a zdrojovým evidenciám tieto duplicitné poskytovania ako povinnosť zaniknú, čo je kľúčové aj vo vzťahu občana, firmy so štátom. Ďakujem veľmi pekne.
P. Hrušovský, predseda NR SR: (2006-01-24):
(Päťminútové prerušenie.) (Pokračovanie po prerušení.)
Pellegrini, Peter, predseda NR SR (2015-12-15):
Pani poslankyňa Mezenská.
Kéry, Marián, poslanec NR SR (2014-11-10):
Ďakujem za slovo. Pán poslanec Frešo, vaše nové povolanie je župan – demagóg. Na úvod vám chcem povedať, že nie som žiadnym fanúšikom a zástancom schránkových firiem ani v Belize, ani v iných častiach tohto sveta. Nie som zástancom ani správania sa pána Straku, v hudobnej brandži známeho pod menom Ego, a tiež si myslím, že jeho pôsobenie v piešťanskej nemocnici bolo nesprávne. Pán poslanec Frešo, vy ako demokrat, prečo sa uchyľujete k metódam, ktoré boli tak blízke ríšskemu ministrovi propagandy Josephovi Goebbelsovi, že stokrát opakovaná lož sa stane pravdou? (Reakcia z pléna.) To som nepovedal. (Zasmiatie sa rečníka). Pán Joseph Goebbels povedal, že stokrát opakovaná lož sa stane pravdou. (Reakcie z pléna.) Hovoríte o vývare. (Reakcia poslanca Freša.) Hovoríte o vývare za CT prístroj... (Prerušenie vystúpenia predsedajúcou.)
Grečková, Lea, poslankyňa NR SR (2013-12-04):
Vážený pán predsedajúci, kolegyne, kolegovia, dovoľte, aby som predložila spoločnú správu výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení zákon č. 250/2007 Z. z. o ochrane spotrebiteľa a o zmene a doplnení niektorých zákonov v znení neskorších predpisov (tlač 746), v druhom čítaní. Národná rada Slovenskej republiky uznesením z 29. októbra 2013 č. 890 pridelila predmetný návrh zákona na prerokovanie týmto výborom: ústavnoprávnemu výboru a Výboru Národnej rady pre hospodárske záležitosti. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením z 20. novembra 2013 a Výbor Národnej rady Slovenskej republiky pre hospodárske záležitosti uznesením z 12. novembra 2013 č. 228. Z uznesení výborov Národnej rady Slovenskej republiky pod bodom III tejto správy vyplýva šesť pozmeňujúcich a doplňujúcich návrhov. Gestorský výbor odporúča body 1, 2, 3, 4, 5, o bodoch 1, 2, 3, 4, 5 a 6 hlasovať spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky uvedený návrh zákona schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením z 25. novembra 2013 č. 247. Týmto uznesením výbor zároveň poveril mňa ako spravodajkyňu predložiť návrhy podľa príslušných paragrafov zákona o rokovacom poriadku Národnej rade Slovenskej republiky. Pán predsedajúci, skončila som, prosím, otvorte rozpravu.
Číž, Miroslav, podpredseda NR SR (2015-04-15):
Čas uplynul, pán poslanec. Slovo má pán poslanec Kaník.
M. Sabolová, poslankyňa: (2009-06-19):
Vy ako lekár, ako kardiológ, viete veľmi dobre, aké dôsledky a následky pre posttraumatický syndróm u žien, ktoré sú po vykonaní interrupcie, je, a preto si myslím, že aj ja mám z vlastných skúseností – zo stretnutí s ľuďmi – informácie, že mnohé, ktoré dostali šancu, že sa im ponúkla pomoc, že sa im poskytla pomoc, že dostali nejakú možnosť, ako ďalej majú postupovať, sa rozhodli to dieťa si nechať a boli to šťastné matky. A čo sa týka ešte informovaného súhlasu u neplnoletých, toto by som chcela zdôrazniť, lebo tiež lekári vedia, že už pri poskytnutí anestézie musí rodič dať súhlas u dieťaťa, ktoré je vo veku medzi 16. a 18. rokom. Myslím si, že preto by ten súhlas rodiča, a to je bod šesť tejto správy, mal byť daný a nielen mal by byť rodič informovaný. Preto nesúhlasíme s týmto pozmeňujúcim návrhom v spoločnej správe. Je to veľmi, veľmi dôležité a myslím si, že sami zistíme prínos tohto... (Prerušenie vystúpenia časomierou.)
Zemanová, Anna, poslankyňa NR SR (2022-12-01):
No, bude rozprava.
Danko, Andrej, predseda NR SR (2019-09-06):
Vážené panie poslankyne... (Ruch v sále. Zaznenie gongu.) Poprosím o kľud v rokovacej sále. Vítam vás. Panie poslankyne, páni poslanci, poprosím ešte raz o kľud v sále. Viem, že ste na prvom rokovaní po lete a je si čo povedať, ale skúsme začať pracovať. Ešte raz, vážené panie poslankyne, vážení páni poslanci, Robo, otváram rokovanie 47. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Zisťujem, že je prítomných 121 poslancov, teda Národná rada je schopná sa uznášať a môžeme pokračovať v rokovaní. Na 47. schôdzi Národnej rady budú overovateľmi poslanci Katarína Cséfalvayová a Peter Pčolinský. Náhradníkmi budú poslanci Ľubomír Želiezka a Natália Grausová. Na dnešnom rokovacom dni o ospravedlnenie požiadali poslankyňa Cséfalvayová, Dubačová a poslanec Kollár, Kotleba, Krajniak, Macháčková, Petrík, poslanec Soboňa. Na zahraničnej pracovnej ceste je poslanec Osuský. (Reakcia podpredsedu NR SR Bugára.) A nie je overovateľ... Aha, a je tam napísaná. Poprosím overovateľov, za overovateľa navrhujem miesto pani Cséfalvayovej, keďže je tu technická chyba, poslanec Fedor, dobre? (Reakcie a smiech v sále.) Máte k sebe blízko, takže navrhujem to tak. (Smiech v sále.) Myslím, sedíte vedľa seba, tak som myslel. Pán doktor, môžem? Ospravedlňujem sa, za overovateľa musíme schváliť schváleného. Peter Šuca môže byť? Dobre. Takže vás to minie, pán poslanec. Program schôdze je navrhnutý tak, ako ste ho dostali v pozvánke. Pýtam sa vás, panie poslankyne, páni poslanci, či má niekto z vás návrhy na zmenu alebo doplnenie návrhu programu. Nie. Dávam hlasovať o programe schôdze ako celku. Prosím, prezentujme sa a hlasujeme. (Hlasovanie.) Prítomných 124 poslancov, za 120, proti 2, nehlasovali 2. Konštatujem, že sme program 47. schôdze Národnej rady schválili. Panie poslankyne, páni poslanci, ešte vás chcem informovať, že o prvom bode programu, ktorým je informácia mandátového a imunitného výboru, a o treťom bode, teda o zmenách v zložení výborov, budeme hlasovať ihneď po prerokovaní každého z nich. Panie poslankyne, páni poslanci, pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o nastúpení náhradníkov na zaniknuté mandáty a neuplatňovaný mandát poslancov Národnej rady Slovenskej republiky. Prosím predsedu mandátového a imunitného výboru poslanca Juraja Blanára, aby Národnej rade uvedenú informáciu podal. (Rokovanie o informácii Mandátového a imunitného výboru Národnej rady Slovenskej republiky o nastúpení náhradníkov na zaniknuté mandáty a neuplatňovaný mandát poslancov Národnej rady Slovenskej republiky a informácii Mandátového a imunitného výboru Národnej rady Slovenskej republiky k zániku mandátu poslanca Národnej rady Slovenskej republiky a nastúpeniu náhradníka na zaniknutý mandát poslanca Národnej rady Slovenskej republiky .)
Potocký, Milan, poslanec NR SR (2023-05-24):
Ďakujem za slovo, pán predsedajúci. Budem veľmi stručný, keďže ten čas je pokročilý. Cieľom tohto návrhu zákona je skvalitniť legislatívne prostredie pre rozvoj a posilňovanie základných funkcií múzeí a galérií na Slovensku vykonávaných vo verejnom záujme. Cieľom je zároveň zvýšiť kvalitu výkonu odborných činností v múzeách a v galériách a odstrániť existujúce nedostatky súčasnej právnej úpravy.
Tkáčová, Jarmila, poslankyňa NR SR (2010-10-21):
Ďakujem za slovo, pán predsedajúci. Ctené dámy poslankyne, vážení páni poslanci, mám dve interpelácie. Tá prvá smeruje na ministra vnútra Daniela Lipšica a je v nasledovnom znení. Vážený pán minister, v priebehu konania, ktoré je vo výbore pre nezlučiteľnosť vedené proti poslankyni Viere Tomanovej za podpísanie príkazných zmlúv počas výkonu funkcie ministerky sociálnych vecí, argumentovala pani poslankyňa vo svojom písomnom stanovisku rovnako, ako aj pán poslanec Petrák, judikatúrou Ústavného súdu, ktorú vykladali tak, že verejného funkcionára možno stíhať za porušenie zákona iba v čase, keď vykonáva danú funkciu. Ak sa funkcie vzdá alebo o ňu príde pre iné okolnosti, nemožno podľa tohto výkladu voči verejnému funkcionárovi konať a dané konanie je potrebné zastaviť. To znamená, konanie voči pani Tomanovej podľa tohto výkladu je potrebné zastaviť, nakoľko už nie je ministerkou práce a sociálnych vecí. Pán minister, vy ako minister spravodlivosti, ktorý ste ústavný zákon o konflikte záujmov predkladali v Národnej rade, zaujíma ma váš názor, či Ústavný súd vo svojich rozhodnutiach skutočne takýto výklad podal a ak áno, či sa podľa vás tým nemíňa účel zákona a nie je potrebná novelizácia tohto ústavného zákona. Tá druhá interpretácia na ministra pôdohospodárstva Zsolta Simona znie. Včera na poslaneckom prieskume na Slovenskom pozemkovom fonde som sa dozvedela, že vo veci tzv. Rozinových viníc bola medzi pánom Rozinom a Slovenským pozemkových fondom uzatvorená mimosúdna dohoda. V tejto súvislosti, vás pán minister, žiadam o predloženie predmetnej dohody k rukám poslancov. Tých dôvodov je niekoľko. V danej veci som interpelovala už aj v minulom volebnom období. Problém tzv. Rozinových viníc je ten, že sú s najväčšou pravdepodobnosťou získané podvodným vydržaním lukratívnych pozemkov nad železničnou stanicou v mestskej časti Nové Mesto. Problém má dve roviny, trestnoprávnu a občianskoprávnu. V tej trestnoprávnej došlo k premlčaniu trestného činu, čiže tam je pán Rozin beztrestný a v občianskoprávnej začal Slovenský pozemkový fond konať. Podal žalobu na určenie vlastníctva a ako som už povedala, včera som sa dozvedela, že bola medzi Slovenským pozemkovým fondom a pánom Rozinom uzatvorená mimosúdna dohoda. A mňa by veľmi zaujímalo, ako možno vo veci určenia vlastníckeho práva uzatvoriť mimosúdnu dohodu, v prospech koho bola uzatvorená a kto túto dohodu podpísal. Ďakujem za pozornosť.
Drucker, Tomáš, minister zdravotníctva SR (2016-11-30):
Ďakujem veľmi pekne. Ešte raz, pán predsedajúci, dobrý deň. Cieľom predloženého návrhu zákona v súlade s prehodnotenou stratégiou používania identifikácie občana vo vzťahu k národnému zdravotníckemu informačnému systému je aj zmena spôsobu identifikácie osoby pri prístupe k zdravotným údajom elektronickej zdravotnej knižky u poskytovateľa zdravotnej starostlivosti, ako aj cez Národný portál zdravia. V záujme intenzívnejšieho využívania občianskych preukazov s elektronickým čipom aj v národnom zdravotníckom informačnom systéme sa navrhuje zrušenie vydávania preukazov poistenca s elektronickým čipom, ako aj ich používanie v národnom zdravotníckom informačnom systéme. Preukazy poistenca s elektronickým čipom malo Národné centrum zdravotníckych informácií začať vydávať od júna budúceho roku 2017. Osoby, ktorým bol vydaný občiansky preukaz s elektronickým čipom, budú môcť takýto občiansky preukaz použiť aj na prístup k údajom v elektronickej zdravotnej knižke, ako aj na svoju identifikáciu poskytovateľa zdravotnej starostlivosti. Návrh zákona predpokladá prechodné ustanovenia do 31. decembra roku 2020, dokedy by mal byť vybavený občianskym preukazom s čipom každý občan, respektíve ich náhradou, a budem hovoriť nielen o občanoch, ale o všetkých poistencoch, teda o maloletých, cudzincoch, starších ako 65 rokov. Návrh zákona umožňuje použitie občianskeho preukazu s čipom aj bez aktivovaného šifrovacieho certifikátu. V súčasnosti máme vydaných takýchto občianskych preukazov s čipom zhruba 1,5 milióna a aktivované certifikáty majú len 90-tisíc z nich. Bude na občanovi, návrh zákona predpokladá dobrovoľnosť a možnosť každého, aby si cez národný portál aktivoval tento certifikát pre prístup do zdravotníckeho informačného systému a pre prístup k zdravotnej knižke. Tento návrh zákona nemení termíny, ale obsahovo spresňuje spôsob identifikovania pacienta v prístupe k zdravotnej dokumentácii. Ja keď som uvádzal v skrátenom konaní hneď na prvej schôdzi po programovom vyhlásení vlády zmenu zákona o národnom zdravotníckom informačnom systéme, kde sme o jeden rok posúvali všetky termíny, tak som avizoval, že prídeme v nasledujúcich mesiacoch aj s obsahovou zmenou a tá práve súvisí so zmenou nevyužívania alebo zrušenia toho zámeru vydávania zdravotných preukazov s elektronickým čipom a istej harmonizácie využívania elektronických občianskych preukazov s čipom. Súčasne sa v tomto zákone navrhujú aj zmeny a doplnenia v obsahu jednotlivých registrov, ktoré tvoria údajovú základňu národného zdravotníckeho informačného systému. Navrhuje sa vytvorenie nového národného registra osobitných organizácií v zdravotníctve. Vážený pán predsedajúci, vážení kolegovia, pani poslankyne, páni poslanci, dovoľte mi vysloviť presvedčenie, že predložený návrh podporíte. Ďakujem pekne.
Cigániková, Jana, poslankyňa NR SR (2016-07-07):
Ďakujem pekne. Ja by som tiež mala návrh pokračovať bez diskusií ďalej v tejto schôdzi, lebo povedzme si, o čo tu reálne ide. Pán Hrnčiar ako neskúsený podpredseda jednoducho nečakal... (Prerušenie vystúpenia podpredsedníčkou NR SR.)
Bugár, Béla, podpredseda NR SR (2017-05-19):
Ďakujem pekne. Prosím teraz člena výboru pre kultúru a médiá spoločného spravodajcu Dušana Tittela, aby informoval Národnú radu o výsledku rokovania vo výbore. Nech sa páči, pán poslanec.
M. Sabolová, poslankyňa: (2004-12-01):
V rozprave vystúpila jedna pani poslankyňa, pani poslankyňa Bollová, žiada o svojich pozmeňujúcich návrhoch hlasovať jednotlivo. Prosím, aby ste dali hlasovať o bode 1.
Kollár, Boris, predseda NR SR (2022-10-05):
Prosím, prezentujme sa a hlasujme. (Hlasovanie.) Prítomných 132 poslancov, za 130, zdržal sa 1, nehlasoval 1. Uvedený návrh schválili.
P. Hrušovský, predseda NR SR: (2002-11-19):
M. Abelovský, poslanec: Vážený pán predseda, kolegyne, kolegovia. Som toho názoru, že predkladateľ nepostupuje správne, nepostupuje v súlade so zákonom, teda s našou malou ústavou, a to s rokovacím poriadkom, keď sa predkladá plénu Národnej rady v podstate veľká novela zákona o štátnej službe. Nepovažujeme to ani za korektné voči nám ako poslancom opozície. Nakoniec dnes rokoval ústavnoprávny výbor, kde predkladateľ pán poslanec Malchárek zobral tento návrh späť a mysleli sme si, že bude tu aj vzhľadom na to, čo hovoril predrečník predo mnou, že je tu korektná dohoda v poslaneckých kluboch o tom, ako sa budeme správať v tomto pléne, nepovažujeme to za korektné. Tvrdím, že tu skutočne nie je žiaden právne relevantný dôvod na to, aby sme takúto rozsiahlu novelu prerokúvali v skrátenom legislatívnom konaní. Ak vláda či už prostredníctvom vládneho programu, alebo aj cez médiá predostrela, že má v úmysle takýto zákon novelizovať, tak nech ho novelizuje, ale v riadnom legislatívnom konaní, do ktorého budú zapojené všetky legislatívne zložky, bude prebiehať riadne pripomienkové konanie, pretože mám obavu, že takto predložená novela je novelou len jednej politickej strany, ktorá je súčasťou vládnej koalície. Ja som už avizoval, že som bol poverený poslancami z opozície na vypracovanie podnetu na Ústavný súd už v súvislosti s predložením 23 zákonov, ktoré už boli alebo budú prerokované v skrátenom legislatívnom konaní. Aj tento postup je len dokladom a dôkazom o tom, že je skutočne naliehavé, aby sme takýto podnet na Ústavný súd podali, aby sa konečne raz a navždy rozhodlo a zabránilo sa predkladateľom postupovať podľa mňa v rozpore s rokovacím poriadkom Národnej rady a potom sa predkladali takéto veľké novely a zneužíval sa inštitút skráteného legislatívneho konania. Preto žiadam a apelujem na poslancov vládnej koalície, aby zvážili postup pri hlasovaní o tomto a prípadne o ďalšom postupe ohľadne tohto návrhu, pretože ja osobne a celý náš klub budeme hlasovať proti, ale skutočne to odôvodňujem, že musíme urýchliť všetky práce spojené s podaním na Ústavný súd, aby sa v budúcnosti zabránilo takýmto konaniam. Ďakujem.
Bugár, Béla, podpredseda NR SR (2018-03-13):
Prezentujme sa a hlasujme o bodoch zo spoločnej správy. (Hlasovanie.) Prítomných 122, za 83, proti 13, 11 sa zdržali hlasovania, 15 nehlasovali. Návrhy zo spoločnej správy sme schválili. Nech sa páči ďalej.
Kazda, Radovan, poslanec NR SR (2020-11-27):
Ďakujem. V rozprave nevystúpili žiadni poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 rokovacieho poriadku prerokovať predložený návrh zákona v druhom čítaní.
Pčolinský, Peter, poslanec NR SR (2018-11-27):
Ďakujem pekne. Pán predseda Národnej rady, páni kolegovia zo SNS, toto sú chvíle, keď mám pocit, že som tu naozaj zbytočne. Mňa by zaujímalo, aký vplyv bude mať toto uznesenie na životné prostredie, na rozpočet domácností, na ekonomický dopad, na štát, lebo ja úprimne poviem, nevidím zmysel tohto bodu, ani nevidím zmysel tejto diskusie ako takej, kto čo povedal v histórii. Ja uznávam aj to, čo hovoril pán predseda Danko, uznávam aj to, čo argumentujú kolegovia z ĽSNS, každý máte nejaký svoj kúsok pravdy. Ale naozaj ja sa pýtam, že či je nutné toto riešiť na pôde Národnej rady, lebo ja nevidím v tomto žiaden prínos pre občana Slovenskej republiky. A toto je pre mňa smutné, že namiesto toho, aby sme tu riešili naozaj problémy, ktoré ľudia majú, tak tu riešime problémy, ktoré nemajú. Ďakujem.
Šmilňák, Martin, poslanec NR SR (2023-12-13):
Vážený pán podpredseda Národnej rady Šimečka, ďakujem vám za vaše slová. Dovoľte krátku reakciu. Spomenuli ste, pán podpredseda, svoju dcérku a obraz loga, že teda lega, že vaša dcérka by dokázala vyskladať to lego lepšie, ako sa podarilo tejto vláde vyskladať konsolidačný balíček. Ja vám za ten obraz ďakujem, lebo ležia nám, v KDH ležia na srdci nielen vaša dcéra, ale všetky deti v tejto krajine, či už sú z vylúčených marginalizovaných osád alebo či sú to deti v jednorodičovských rodinách, či sú to deti, ktoré sú ohrozené chudobou a tých je podľa, podľa rôznych prepočtov niekde okolo štvrť milióna. A ja sa pýtam, že či, či tie konsolidačné opatrenia a tie ekonomické opatrenia vlády na toto pamätajú. Či pamätajú na to, že dnes sú najviac ohrozené chudobou deti v našej krajine, tak isto aj domácnosti s jedným človekom, hlavne dôchodcom, ale štvrť milióna deťom sa táto, táto konsolidácia, tie konsolidačné opatrenia takmer vôbec nevenujú. A to je z môjho pohľadu hanba. Potom ste spomenuli druhú dôležitú vec, a to je grécka cesta. A my zrejme budeme musieť poukázať na to, čo to znamená, čo prinesie grécka cesta dôchodcom, čo prinesie rodinám, čo prinesie zamestnaným ľuďom, ktorí tvoria hodnoty. Lebo keď sa do tejto špirály dostaneme, tak nám nebude pomoci a potom budeme musieť sekať, toto na, na, nás, zožerú nás banky, spadne nám ekonomika a rozbalia sa tu nedobré javy. Takže pozor na... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-10-17):
Ďakujem, pán minister. Teraz dávam slovo spoločnému spravodajcovi z výboru pre financie a rozpočet, poslancovi Milanovi Mojšovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Rajtár, Jozef, poslanec NR SR (2016-09-20):
Ďakujem kolegyni Kiššovej za popísanie tohto nezmyslu, tejto nespravodlivej de facto dane, ktorú sme za našej vlády zrušili ako teda absolútny nezmysel. Ak sa chce Slovensko niekam dostať, tak musíme odstrániť rôzne takéto finančné nezmyselné bariéry a záťaže, ale nielen také, ale samozrejme aj ďalšie byrokratické záťaže. Tak ako sme napríklad navrhovali na tej prvej riadnej schôdzi za SaS aj spolu s klubom OĽANO, keď sme 40 zákonov predložili, ktoré odstraňujú rôzne, rôzne bariéry a to boli dokonca také, čo by štát ani nič nestáli a potom sú, samozrejme, desiatky a stovky takých, čo treba odstrániť, aj keby štát niečo stáli, lebo v konečnom dôsledku sa zlepší nielen podnikateľské prostredie, ale samozrejme životná úroveň ľudí a v tomto prípade, v prípade týchto koncesionárskych poplatkov dokonca dôchodcov, pretože to je taká forma de facto dane, ktorá jednoducho zaťažuje, zaťažuje dôchodcu rovnakou čiastkou ako milionára, čiže tá najhoršia možná forma poplatku alebo dane, aká môže byť. A keď teda poodstraňujeme všetky tieto nezmyselné bariéry, tak vtedy má Slovensko šancu, aby aj tí investori, čo sú tu, aby sme neboli iba výrobňou, kde niekto príde, za čo najnižšie náklady tu niečo vyrobí a kapitál si zoberie preč, ale aby sme sa stali krajinou, kde sa bude oplácať ten kapitál aj dlhodobo držať, reinvestovať a mať ho tu uložený dokonca aj vtedy, keď nepracuje v nejakom priamom takomto podnikateľskom procese, ako je to v krajinách typu Singapur, Hongkong a ďalšie. Čiže poďme tou cestou odstraňovať tieto bariéry a staňme sa čo najlepšou krajinou pre život a pre podnikanie. Ďakujem.
Danko, Andrej, predseda NR SR (2016-09-23):
Ďakujem. Pán poslanec Ondrej Dostál.
B. Bugár, podpredseda NR SR: (2006-01-31):
Vyhlasujem rozpravu za skončenú. Prerušujem rokovanie o tomto bode programu. A pristúpime k prvému čítaniu o vládnom návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov (tlač 1426). Pán podpredseda vlády, nech sa páči, máte slovo.
Tomáš, Erik, poslanec NR SR (2020-02-25):
Ďakujem pekne. Vážený pán predseda, prosím, aby ste dali hlasovať o tom, že Národná rada sa uzniesla v súlade s rokovacím poriadkom prerokovať predložený návrh zákona v druhom čítaní.
M. Belásová, poslankyňa: (2008-03-28):
Konštatujem, že uvedený návrh zákona spĺňa z formálno-právnej stránky všetky náležitosti uvedené v § 67 a 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Navrhovanou zmenou sa zakazuje práca, ktorou je maloobchodný predaj tovaru v obchode a v niektorých ďalších zariadeniach počas sviatkov a Veľkonočnej nedele s výnimkou predaja tovarov, ktoré sú taxatívne vymedzené v prílohe návrhu zákona. Predložený návrh zákona je v súlade s Ústavou Slovenskej republiky a ďalšími všeobecne záväznými právnymi predpismi a medzinárodnými dohovormi, ktorými je Slovenská republika viazaná. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave prerokuje uvedený návrh zákona v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 574 zo 7. marca 2008 prideliť návrh zákona (tlač 565) na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodársku politiku, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 6. mája 2008 a gestorský výbor do 7. mája 2008. Ďakujem, pani predsedajúca. Skončila som, prosím, otvorte rozpravu.
B. Bugár, podpredseda NR SR: (2005-10-28):
vládnom návrhu zákona, ktorým sa mení a dopĺňa zákon č.  328/1991 Zb. o konkurze a vyrovnaní v znení neskorších predpisov a o doplnení zákona č. 7/2005 Z. z. o konkurze a reštrukturalizácii  a o zmene a doplnení niektorých zákonov (tlač 1272). Pán podpredseda vlády, pán minister spravodlivosti, máte slovo.
M. Číž, podpredseda NR SR: (2007-03-23):
(Hlasovanie.) Prítomných 131 poslancov, za návrh 2 poslanci, proti 80 poslancov, zdržalo sa 49 poslancov. Tento návrh sme neschválili.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o pozmeňujúcom návrhu pani poslankyne Bittó Cigánikovej, o bode 9. Toto je výhrada vo svedomí zdravotníckych zariadení, lebo zdravotnícke zariadenie nemá svedomie.
Zmajkovičová, Renáta, podpredsedníčka NR SR (2014-04-01):
O slovo požiadal pán minister. Nech sa páči, pán minister.
Laurenčík, Milan, podpredseda NR SR (2020-05-13):
Pán poslanec Miroslav Kollár.
Laššáková, Jana, podpredsedníčka NR SR (2015-05-06):
Pani spravodajkyňa, zaujmite miesto určené pre spravodajcov, nech sa páči. Otváram všeobecnú rozpravu k tomuto návrhu zákona. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Do rozpravy ústne sa hlási pani poslankyňa Šípošová. Končím možnosť prihlásiť sa do rozpravy ústne. Nech sa páči, pani poslankyňa.
P. Hrušovský, predseda NR SR: (2003-10-24):
Nech sa páči, pán poslanec Vážny, máte slovo.